钦定古今图书集成/方舆汇编/职方典/第1183卷 > 《朝阳洞记》向古
## 钦定古今图书集成/方舆汇编/职方典/第1183卷 > 《朝阳洞记》向古

洞距城廿五里许。自太阳山蜿蜒而来。山脊断续，忽
一峰起，怪石崚嶒，结为岩壑，势东向，故名朝阳。悬崖
下覆如盖，虚中可容十数人，内塑有大士像。顶平而
圆，可蒲坐、可席卧，可远眺，可列饮。旁有庵，名“解脱庵。”
侧种茶数百本，名“小岘春。”崖端有亭，名“纳纳”，邑士子
读书其中。四壁屹立，周遭苍枝虬干，错以翠篠。盛夏
无暑。寻磴攀引，盘旋而上，颇极幽胜，亦邑之“小洞天”
云。